Sant Per de Trillo

Iste articlo tracta sobre Sant Per. Ta altros usos de «Sant Per» se veiga Sant Per (desambigación).

Sant Per de Trillo (oficialment, en castellano, Samper de Trillo Boletín Oficial Provincial de Huesca de 26 d'octubre de 2007; consultau o 12 de noviembre de 2010) ye un lugar aragonés de dos casas que perteneix a o municipio de a Fueva, en a comarca de Sobrarbe y a provincia de Uesca. Actualment ye despoblau.

Sant Per se troba a 640 metros d'altaria Despoblados del antiguo municipio de Clamosa por Manuel Benito Moliner; consultau o 12 de noviembre de 2010. en as garras d'a sierra de l'Entremont, albocau cara ta la valleta d'o barranco d'o Salinar en a suya baixant norte. Ye una aldeya tradicional de Trillo (fuera d'a cuenca natural d'a Fueva, en a val d'a Cinca), y a lo municipio homonimo le perteneixió dica la suya incorporación en o municipio de Clamosa, en o sieglo XIX. Dende a decada de 1960, os nuclios que feban parte d'o municipio de Clamosa fuón absorbidos en o nuevo municipio d'a Fueva.

O lugarichón disposa d'una capilleta consagrada a l'advocación de Sant Pero, d'a on con toda probabilidat dimana o nombre d'a población. Como aldeya de Trillo, os suyos habitants teneban dreito a soterramiento de muertos en o cimenterio de l'antiga cabecera municipal, y a os oficios en a ilesia de a dita localidat.

Fiestas
29 d'abril, Fiesta Mayor, fendo-le honras a Sant Pero de Verona. Calandario de fiestas en a pachina oficial de l'achuntamiendo d'a Fueva; consultada o 12 de noviembre de 2010.

Referencias

Categoría:Despoblaus d'a provincia de Uesca
Categoría:Lugars afectaus por l'entibo de lo Grau
Categoría:Localidaz d'Aragón con fiestas patronals ta sant Pero de Verona
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe